**Referat fra bestyrelsesmøde i Grundejerforeningen Farum Kaserne 24. august 2015

Til stede:**Ann-Britt (næstformand)
Hans
Lars
Søren
Henriette
Peter (observatør Green Garden)

**Afbud:**
Carsten (formand)
Trine

**1. Status / orientering**Projekt legeplads
Der afholdes møde med forvaltningen på torsdag den 27. august 2015. Ann-Britt, Trine og Carsten repræsenterer GF. Der kommer en særskilt orientering fra mødet.

GF er inviteret til et dialogmøde omkring den nye institution på området. Søren repræsenterer GF på mødet tirsdag den 25. august 2015. Det er Grundejerforeningens ønske;
at institutionen tilpasses områdets nuværende arkitektur og derved ikke kommer til at skille sig væsentlig ud fra omgivelserne, at Grundejerforeningen, som lovet, får stilletallokaler til rådighed til foreningens virke.

**2. Anmodning om etablering af opkørsel til brug for kørestol**Bestyrelsen har givet tilladelse til etableringen, der er uden økonomisk konsekvens for foreningen.

**3. Trafikplanlægning**Fart- og trafikregulering på Regimentsvej:
Den alt for høje fart på Regimentsvej er nu blevet en sag hos kommunen. Bestyrelsen er enig om, at de supplerende midlertidige 40 km/t skilte og fartmåleren ingen effekt har. Der skal tages andre og mere radikale midler i brug, hvis farten for alvor skal nedsættes på strækningen. Desuden vil opførelsen af den nye institution skærpe behovet for fartregulering på strækningen, dels på grund af børnene og dels fordi institutionen i sig selv vil generere mere kørende trafik indenfor området.

Trafikafvikling

Bestyrelsen følger både sagen om et ekstra ”ben” i rundkørslen på Slangerupvej og har fokus på, at trafikafviklingen ved indkørslen til kasernen (lyskrydset /Rema /Rørmosevej) inddrages i dialogen med kommunen omkring opførslen af den nye institution.

**4.** **Fællesarealer**

Der har vist sig et behov for at minde medlemmerne om, at opstilling af ex. flyttecontainere på Grundejerforeningens veje og parkeringspladser ikke må ske uden forudgående aftale. Har man i forbindelse med ind- eller udflytning behov for at opstille en container, skal man kontakte foreningen via gf.farumkaserne@gmail.com så forsikringsforhold og placering er klarlagt før opstillingen af containeren.
Denne sommer har der desuden været tilfælde, hvor campingvogne er set parkeret på foreningens græsplæner. Selv om det er kortvarigt, er det ikke tilladt eller acceptabelt for omkringboende.
Generelt bør alle være opmærksomme på, at Lokalplanen meget præcist beskriver, at det indenfor området (Farum Kaserne) ikke er tilladt at parkere køretøjer på mere end 3500 kg.

**6. Grønne områder**Ejerforeningen Garnisonsparken ønsker at få beskåret de træer, der er i direkte kontakt med facaderne flere steder i bebyggelsen. Carsten har haft en gennemgang med Nordisk Polering for accept af opgaven og tilbud er bestilt.

Huller og udgåede planer i hækkene omkring parkeringspladserne i Regimentsparkens suppleres med nye planter og der indhentes tilbud på et mindre vedligeholdelseskrævende underlag i passagerne, hvilket kunne være græs, som det bl.a. er tilfældet i Fairway Village.

Det er dyrt at drive og vedligeholde mange små satellit-legepladser på området og da foreningen indenfor kort tid er tvunget til at få genoprettet/ lovliggjort alle de små legepladser i både Garnisonsparken og Regimentsparken, er det besluttet at nedlægge 2 ud af de i alt 6 små legepladser. På denne måde skabes der både økonomisk råderum til at få de resterende legepladser istandsat og gjort mere attraktive for også de mindre børn. De legepladser som forventes nedlagt er pladserne ved Garnisonsvej 6 og Armévænget 12. Pladserne er udvalgt i forhold til benyttelsesgraden og afstanden til omkringliggende legepladser. I strategien indgår selvfølgelig også planlægningen af den nye store legeplads, der skal appellere til områdets større børn og deres ønsker om aktiviteter.

7. **Næste møde**

Næste møde afholdes i oktober.